A **Thermo Fisher Scientific** a világ vezető vállalata a tudomány szolgálatában.

A cég világszerte több mint 55 országban van jelen, 80 ezer munkavállalóval, árbevétele éves szinten 30 milliárd dollár. Küldetésünk, hogy vevőinket támogatva a világot egészségesebbé, tisztábbá és biztonságosabbá tegyük.

Az, hogy a Thermo Fisher Scientific vezető szerepet tölt be a tudomány szolgálatában egyben azt is jelenti számunkra, hogy felelősséget vállalunk a globális társadalomért. Tisztában vagyunk tudásunkkal és lehetőségeinkkel, hogy miként tudunk pozitív hatást gyakorolni a világra. Ügyfeleink számára kínált termékeink és szolgáltatásaink a világ legnagyobb problémáira nyújtanak megoldást: felgyorsítjuk a tudományos kutatásokat, összetett analitikai problémákra kínálunk megoldást, hatékonyabbá tesszük a betegség diagnosztikát, részt veszünk a gyógyszerkutatás-fejlesztésben, és laboratóriumok munkáját tesszük hatékonyabbá.

Felelősségteljes működésünk része a közvetlen környezetünkben élő közösségek támogatása is.

 A sokszínűség és befogadás kultúránk alapja, az egyediség számunkra érték, és a hitelesség teremt köteléket kollégáink és a cég között. Hisszük, csak így lehet mindenki a legjobb abban, amit csinál. A vállalatcsoportnál jelenleg 10 értéket képviselve működik központilag támogatott Dolgozói Közösség, úgynevezett Employee Resource Group (ERG), világszerte 155 országban, helyi programok keretében.

A Thermo Fisher Scientific Budapesti Multifunkcionális Szolgáltató központja (GBS Budapest) 2018-ban nyílt, és az EMEA (Európa, Közel-Kelet és Afrika) régiót támogatja ügyfélszolgálati és pénzügyi folyamatokkal. 2020-tól a cég IT Center of Excellence központja is Budapesten működik. 2021-re a Thermo Fisher Scientific több mint 500 munkatársat alkalmaz Magyarországon, a világ 24 országából, számos nyelven nyújtunk segítséget partnereinknek, és dolgozunk egy egészségesebb, tisztább és biztonságosabb világ megteremtéséért.

Budapesten jelenleg öt Employee Resource Group működik (PossAbilities ERG, Women ERG, Working Parents ERG, LMBTQ ERG, Latino Hispanic Heritage ERG, ), illetve három másik, a budapesti kollégák kezdeményezéseként létrejött community köti össze a hasonló érdeklődésű kollégákat szabadidős tevékenységük kapcsán (Sport Community, Green Team, Safety Community).